12 CAROLI FRANCISCI ANTONII MORREN 
torum, fed illud propter temporis anguítias perfici non potui, illudque eo 
magis, quia immenfa copia polypariorum fosfilium , quae in Provinciis Gronin- 
gana, Limburgia, Hannonia, Namurenfi et Brabantia reperta fuere per in- 
tegrum annum fiudia requireret. Caeterum defcripfimus fpecies maxime no- 
tabiles magni Ducatus Luxemburgenfis, eo animo at poftea abfolvamus Poly- 
paria quae detecta fuerunt in Provinciá Groningana , quaeque , uti iam diximus, 
ad polyparia foli cuiusdam £razsitionis pertinere videntur. Locus, ubi iacent, 
hanc opinionem confirmat , quoniam in extenfione et fine montofi iugi ZZonds- 
rug reperiuntur. Attamen in eodem loco ubi polyparia calcareae transitionis 
detecta fuerunt, etiam alia fuerunt reperta cretae vel calcarei grosfi, veluti 
Ceriopora tubiporacea, T'urbinolia elliptica etc. , quae phaenomena indica- 
re videntur in illá provinciá exiftere fuperpofitiones directas horum folorum ; 
quarum cognitio in univerfa Geologia nofira Regni magni esfet momenti. Hae 
opiniones confirmantur reliquiis Molluscorum et aliorum fosfilium quae, in 
eodem loco reperta , animadvertere mihi contigit. 
His praemisfis indulgentiam Clarisfimorum Profesforum imploro. Felix ta- 
men fi opere, quod fufcipere fum aufus, pro virili meá parte patriam divitias- 
que quas finu recondit, viris doctis atque doctrinarum fautoribus melius per- 
fpectam facere potuerim! 
